Na temelju članka 31. stavka 7., članka 33. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst) Gradsko vijeće Grada Koprivnice na\_\_\_ sjednici održanoj \_\_\_\_\_\_\_\_ 2016.godine, donijelo je

**ODLUKU**

**o izmjeni i dopuni Odluke o komunalnom doprinosu na**

**području Grada Koprivnice**

**Članak 1.**

U Odluci o komunalnom doprinosu na području Grada Koprivnice („Glasnik Grada Koprivnice“ broj 3/13, 1/14 i 7/14) u članku 7. stavak 7. mijenja se i glasi:

„Iznimno kod jednokratne uplate bez odgode početka plaćanja komunalnog doprinosa za gradnju građevina obvezniku se odobrava popust od 25% na visinu obračunatog komunalnog doprinosa.“

**Članak 2.**

U članku 10. iza stavka 2. dodaje se novi stavak 3. koji glasi:

„Ako Investitor koji je od Grada Koprivnice kupio građevinsko zemljište u poduzetničkim zonama za gradnju građevine namijenjene proizvodnoj, uslužnoj i trgovačkoj djelatnosti, isto proda novom Investitoru, tada novi Investitor ostvaruje poticaj odnosno pravo iz stavka 1. i stavka 2. ovog članka.“

**Članak 3.**

Ova Odluka o izmjeni i dopuni Odluke o komunalnom doprinosu na području Grada Koprivnice stupa na snagu osmi dan od dana objave u „Glasniku Grada Koprivnice.“

GRADSKO VIJEĆE

GRADA KOPRIVNICE

KLASA: 350-03/16-01/0002

URBROJ: 2137/01-05-03/1-16-1

Koprivnica, \_\_\_\_\_\_2016.

PREDSJEDNIK

Zoran Gošek, dipl.ing.

**OBRAZLOŽENJE**

Odredbom članka 7. a stavak 5. Odluke o komunalnom doprinosu na području Grada Koprivnice („Glasnik Grada Koprivnice“ broj 3/13, 1/14 i 7/14) obvezniku plaćanja komunalnog doprinosa za nezakonito izgrađenu zgradu kod jednokratne uplate odobrava se popust u iznosu od 25% na visinu obračunatog komunalnog doprinosa, dok građani koji grade građevine sukladno odredbama Zakona o gradnji („Narodne novine“ broj 153/13) nisu do sada imali pravo na popust kod jednokatnog plaćanja komunalnog doprinosa. Radi izjednačavanja građana u pravima predlaže se dopuna članka 7. na način da se i za gradnju građevina obveznicima plaćanja komunalnog doprinosa odobrava popust od 25% na visinu obračunatog komunalnog doprinosa.

Predlaže se dopuna članka 10. Odluke u slučaju da Investitor koji je kupio građevinsko zemljište od Grada Koprivnice za gradnju građevine namijenjene proizvodnoj, uslužnoj i trgovačkoj djelatnosti isto proda novom Investitoru tada novi Investitor ostvaruje poticaj odnosno pravo obzirom da prvi Investitor odnosno kupac isto nije konzumirao.

|  |  |
| --- | --- |
| Nositelj izrade akta  Upravni odjel za financije, poticanje poduzetništva i komunalno gospodarstvo  Pročelnica  Jasmina Stričević, dipl.oec. | Predlagatelj akta  Zamjenik koji obnaša dužnosti gradonačelnika  Mišel Jakšić, dipl. oec. |